14 मई 2007 को, NBC ने घोषणा की कि 2007-2008 के सीज़न के दौरान, नेटवर्क छह एपिसोड के "हीरोज़" की अगली कड़ी "हीरोज़ ऑरिजिंस" का प्रसारण करेगा. शो में प्रत्येक सप्ताह एक नये पात्र का परिचय कराया जाना था और दर्शकों को यह चयन करना था कि अगले सीज़न की नियमित श्रंखला में कौन रहेगा. इस कड़ी को प्रसारित करने का कारण मध्य सीज़न का अंतराल बताया गया, जिसके कारण प्रथम सीज़न में वापिस आने पर "हीरोज़" की रेटिंग लड़खड़ा गयी थी. NBC के अध्यक्ष केविन रैली ने 14 मई 2007 को पत्रकारों से कहा, "हमारे पास ऐसा कुछ है जिसे मैं अगले साल के लिए "बड़ी चुनौती" कहता हूँ, जो दर्शकों के लिए हमारे शैड्यूल को और अधिक सुसंगत बनाने का प्रयास कर रहा है. हमने ["हीरोज़" के निर्माता] टिम क्रिंग को कोई योजना बताने के लिए कहा और मुझे जो सबसे अच्छा लगा कि न केवल अगले सीज़न के लिए हमारे पास 30 घंटे की सामग्री है अपितु यह पूरी तरह से एक नया सुझाव होगा जो मेरे विचार में शो को अगले स्तर पर ले जाएगा." शो का प्रसारण अप्रैल, 2008 में "हीरोज़" के दूसरे सत्र के समापन के बाद होना था, जिसकी घोषणा 2007 कॉमिक-कोन इंटरनेशनल में की गई थी. "हीरोज़" केदूसरे सीज़न और "हीरोज़:ऑरिजिंस" के प्रथम सीज़न के कुल मिला कर 30 एपिसोड थे. हालांकि, 31 अक्टूबर 2007 को, "वैराईटी" और "हॉलीवुड रिपोर्टर" की रिपोर्टों ने संकेत दिया कि राइटर्स गिल्ड ऑफ़ अमेरिका द्वारा हड़ताल करने के कारण "ऑरिजिंस" को स्थगित कर दिया गया था.

टिम क्रिंग ने जी -4 पर "द पोस्ट शो" के साथ एक साक्षात्कार में कहा कि ऑरिजिंस के पहले एपिसोड में हेलिक्स चिह्न का रहस्य तथा अर्थ उजागर किया जाना था. क्रिंग ने टिप्पणी की कि WGA हड़ताल की वजह से यह रहस्य बाद में खुलेगा. 24 सितंबर,2007 को हीरोज़ लाइव ब्लॉग में क्रिंग ने उजागर किया कि "ऑरिजिंस" का प्रथम एपिसोड वे लिखेंगे और बाकी एपिसोड के लिए जॉन अगस्त को काम पर रखा गया था. उन्होंने यह भी कहा कि कुछ प्रसिद्ध निर्देशकों की भी संभावना हो सकती है. "हीरोज़" के प्रशंसक निर्देशक केविन स्मिथ, के अलावा एली रोथ और माइकल डॉर्टी सिक्वल का एपिसोड लिखने और निर्देशन करने के लिए तैयार थे. 9 फ़रवरी 2008 को लेखकों की हड़ताल की साप्ति के पश्चात्, टिम क्रिंग ने "हीरोज़:ऑरिजिंस" के प्रशंसकों को स्थिति की "जानकारी" दी. जब क्रिंग से 2008 के वसंत के दौरान ऑरिजिंस को पुनः शुरू करने के बारे में पूछा गया, क्रिंग ने कहा, "वास्तव में अब इसकी कोई सम्भावना नहीं है क्योंकि हीरोज़ के अगले एपिसोड का दूर दूर तक कोई पता नहीं है. हमे अपनी पूरी क्षमता लगानी होगी और लोगों को वापिस लाना होगा. मुझे आशा है कि किसी बिंदु पर यह पुनः शुरू होगा लेकिन अभी सिर्फ प्रसारित हो रहे शो के विषय में ही जानकारी उपलब्ध है."

NBC द्वारा अपने प्राइम टाइम शेड्यूल की घोषणा के एक दिन बाद 3 अप्रैल 2008 को बेन सिल्वरमैन ने "ऑरिजिंस को रद्द करने " की पुष्टि की. NBC एंटरटेन्मेंट और मीडिया यूनिवर्सल स्टूडियोज के सह-अध्यक्ष ने कहा, "हम अपनी रचनात्मक टीम पर बहुत अधिक दबाव डाल रहे थे... " हम हीरोज़ के पैंतीस और " हीरोज़: ऑरिजिंस के "बारह एपिसोड" चाहते थे "जिनमें से प्रत्येक एक लघु फ़िल्म और बैकडोर पायलट के रूप में होना चाहिए था" . हम काफी आगे तक पहुंचे और अपने लोगों को चुनौती पेश की और हमने फैसला किया कि बेहतर होगा कि हम हीरोज़ के मूल स्वरूप को जहां तक संभव हो, मज़बूत बनाने पर ध्यान दें." " 28 अगस्त 2008 को, टिम क्रिंग ने संकेत दिया कि हीरोज़: ऑरिजिंस की अवधारणा ""पूर्ण रूप से समाप्त नहीं हुई है"" " . 

DVD लोकार्पण
"हीरोज़ : ऑरिजिंस "
टेलीविज़न और रेडियो
निर्माण